Նրա դիտարկմամբ՝ Հայաստանն այլևս խորհրդարանական երկիր է, որտեղ կարևոր և էական դերակատար պետք է լինի Ազգային ժողովը, մինչդեռ ԱԺ-ն որպես ինստիտուտ այսօր խեղված և աղճատված վիճակում է․ «Նաև իր հեղինակության առումով՝ հասարակության ընկալման մեջ, և այս ամենն ուղղակի և անուղղակի անդրադառնում է նաև իրավաքաղաքական հարաբերությունների, այդ թվում՝ միջազգային կառույցների կողմից Հայաստանի քաղաքական համակարգի ընկալման առումով: Եվ պատահական չէ, որ քաղաքական տարբեր ամբիոններում, նաև միջազգային՝ ՄԱԿ-ից սկսված, հնչեցվում է արտահերթ խորհրդարանական ընտրություններ անցկացնելու անհրաժեշտությունը»,-հավելեց ԱԴ նախագահը: